सहारनपुर। योगी सरकार के गन्ना राज्यमंत्री सुरेश राणा ने कहा गन्ना खरीद के लिए सरकार पूरी तरह कटिबद्ध है। अगले सत्र में हम किसानों का पूरा गन्ना खरीदेंगे। साथ ही गन्ना राज्य मंत्री ने दावा किया कि पिछले साल भी गन्ना किसान को भाजपा सरकार ने खुशहाल किया था। राणा ने कहा कि अगले सत्र में बंद पड़ी चीनी मिलों को भी चलवाया जाएगा। जब उनसे एससी-एसटी एक्ट में संशोधन पर सवाल किया गया तो वे बिना जवाब दिए ही प्रेस कॉन्फ्रेंस से चले गए। आपको बता दें कि सुरेश राणा शामली जिले की थाना भवन विधानसभा सीट से लगातार दूसरी बार विधायक हैं।